Urang Asyur

Urang Asyur ( bahasa Suryani  ), juo dikenal sabagai " Urang Asyur Kasdim "  jo " Urang Siria ",  adolah salah satu kalompok etnoagamo pribumi Timur Tangah . Travis, Hannibal. Genocide in the Middle East: The Ottoman Empire, Iraq, and Sudan. Durham, NC: Carolina Academic Press, 2010, 2007, pp. 237-77, 293–294    James Minahan, Encyclopedia of the Stateless Nations: A-C, pp. 205-209 Kabanyakan urang Asyur mangecek jo bahaso Neo-Aram,  nan subdivisinyo tamasuak bahaso Neo-Aram Timur Laut, Tangah, jo Barat, sarato bahaso lainnyo, tagantuang pado nagara tampek tingga. Carl Skutsch, Encyclopedia of the World's Minorities, p. 149 Urang Asyur adolah katurunan dari salah satu paradaban tatuo di dunia, nan bamulo pado taun 2500 SM, di Mesopotamia kuno . 

Mayoritas urang Asyur adolah urang Kristen, tarutamo manggunoan ritus liturgi Siria Timur jo Barat .  Gereja-gereja ritus Siria Timur tamasuak Gereja Asyur Timur, Gereja Kuno Timur, jo Gereja Katolik Kasdim ; panganuiknyo kabanyakan babahaso cabang Timur Laut dari bahaso Aram Timur. Samantaro gereja-gereja ritus Siria Barat, yaitu Gereja Ortodoks Siria jo Gereja Katolik Siria, kabanyakan babahaso-bahaso cabang Tangah. 

Daerah-daerah nan mambantuak tanah air Asyur adolah bagian dari Irak utara kini, Turki tenggara, Iran barat laut, jo Suriah timur laut .   Mayoritas urang Asyur nan barasa dari daerah-daerah iko alah bapindah ka bagian lain di dunia, sarupo Amerika Serikat, Levant, Eropa, Rusia, Australia, jo Kaukasus, salamo abaik nan lalu atau labiah.  Emigrasi dipicu dek kajadian-kajadian sarupo Genosida Asyur dek Kakaisaran Utsmaniyah salamo Parang Dunia I, Pambantaian Simele di Irak (1933), Revolusi Iran (1979), kabijakan Baathisme Nasionalis Arab di Irak jo Suriah, jo kampanye al-Anfal Saddagn Hussein .  Kabanyakan urang Asyur maninggaan nagaranyo sasudah invasi Irak pado taun 2003 . Mareka pindah ka nagara lain karano panzaliman agamo jo etnis, kondisi ekonomi nan buruak dek sanksi taradok Irak, jo kondisi kaamanan nan indak stabil.

Kajadian-kajadian baru-baru ko, yaitu Parang Irak 2003 jo Parang Saudara Suriah nan dimulai pado 2011, alah manggusur komunitas Asyur daerah karano maadoki panganiayaan etnis jo agamo dek ekstremis. Dari sajuta atau labiah urang Irak nan dilaporkan PBB alah lari dari Irak sajak panduduakan, ampia 40% dari mareka adolah urang Asyur, walaupun urang Asyur hanyo mambantuak 3% dari demografi Irak sabalun parang.    Manuruik laporan 2013 dek pejabat Dewan Rakyat Asyur Suriah Kasdim, dipakiroan hanyo 300.000 urang Asyur nan tingga di Irak. 

 Referensi